Jeannetteøya

Jeannetteøya (russisk: Остров Жаннетты, Ostrov Zjannetty) er den østligste øya i De Long-øyene i Østsibirhavet. Den ble oppdaget i 1881 av USS «Jeannette»-ekspedisjonen, ledet av den amerikanske orlogskapteinen George W. DeLong i De forente staters marine. Den er den nest minste øya i De Long-øyene, er 2 km lang og har et areal på om lag 3,3 km². 

Den høyeste toppen på øya ligger 351 meter over havet. Den er hovedsakelig dekket av isbreer og kornsnø. Øya ble krevd av USA i 1881, men er i dag underlagt Russland.Headland, R.K., 1994, OSTROVA DE-LONGA ('De Long Islands'). Scott Polar Research Institute, Cambridge University. Besøkt 30. juli 2008.

 Geologi 
Jeannetteøya består av foldet gråvakke fra paleozoikum med konglomerat fra kenozoikum over. Gråvakken er grov og inneholder biter av konglomerat her og der. En diskordans skiller konglomeraten fra kenzoikum fra gråvakken under. Konglomeraten fra kenozoikum inneholder runde småstein, større steiner og blokker av kvarts, sandstein, kvartsitt, dioritt, andesitt-basalt og endret granitt.*Fujita, K. og D.B. Cook, 1990, The Arctic continental margin of eastern Siberia, i A. Grantz, L. Johnson og J. F. Sweeney, eds., s. 289-304, The Arctic Ocean Region. Geology of North America, vol L, Geological Society of America, Boulder, Colorado.Kosko, M.K., B.G. Lopatin og V.G. Ganelin, 1990, Major geological features of the islands of the East Siberian og Chukchihavets og the Northern Coast of Chukotka. Marine Geology. vol. 93, s. 349–367

 Historie 
mini|George Melvilles tegning av Jeannetteøya, nord for Sibir i mai 1881.
Den amerikanske utforskeren og kapteinløytnanten George W. DeLong satte ut i 1879 ombord på «Jeannette» for å finne farvann i Nordishavet nær Nordpolen og håpet å nå Vrangeløya. Skipet havnet derimot i pakkisen nær Heraldøya i september 1879 og ble fanget. Fartøyet drev mange hundre kilometer med isen og passerte nord for Vrangeløya. I mai 1881 kom de til Jeannetteøya og Henriettaøya. Mannskap fra skipet gikk i land på øya med det amerikanske flagget og erklærte den som amerikansk eiendom.Naval Historical Center, 2003a, A Lengthy Deployment: The Jeannette Expedition in Arctic Waters as Described in Annual Reports of the Secretary of the Navy, 1880-1884    Besøkt 30. juli 2008. Ekskursjonen var ledet av George W. Melville og de gikk i land 2. eller 3. juni, bygde en varde og plasserte et dokument om hendelsen inne i varden.Naval Historical Center, 2003b, Jeannette Arctic Expedition, 1879-1881 — Overview og Selected Images''   . Besøkt 30. juli 2008. 

Under den russiske polare hydrografiske ekspedisjonen ledet av Boris Vilkitskij i 1914–1915, kom isbryteren «Vajgatsj» til Jeanetteøya for å kartlegge den og Henriettaøya, men tykk is stoppet dem. I 1916 ga den russiske ambassadøren ut et offisielt notat som sa at Russland regnet Jeanetteøya og flere andre arktiske øyer som en del av Det russiske riket. Dette kravet ble senere opprettheldt av Sovjetunionen.

 Referanser 

 Eksterne lenker 


Kategori:Øyer i Sakha
Kategori:Øyer i Polhavet
Kategori:De Long-øyene